Slenget Enthog

Enthog slenget iku sawijining masakan khas Yogyakarta sing bahan utamané daging enthog (itik manila/mentok) sing dimasak ing gaya semur nanging uga ditambah bumbu pedhes sing nyengat lan “slenget” ing ilat. Rasané pedhes banget nganti kaya nyambar utawa nggetakaké ilat nalika dipangan, mula kasebut slenget sing asalé saka basa Jawa semlenget sing artiné pedhes menusuk. Sajian iki biasané diwènèhi cabai rawit lan merica supaya rasa pedhes lan aromané luwih kenceng, lan dipangan bareng nasi panas lan lalapan. Tegese enthog slenget yaiku olahan enthog sing nduwèni cita rasa pedhes nyelenget ing ilat.
 Bahan: 

 1½ kg daging entok/bebek/itik, potong cilik-cilik
 1–2 liter banyu kanggo nggodhok
 40 ml santen 

 Bumbu sing dihalusaké: 

 8 siung brambang utawa bawang merah
 4 siung bawang putih
 4 butir kemiri sing wis disangrai
 1½ cm jahe
 ½ sendok teh merica butiran

 Bumbu liyane: 

 4 siung Brambang, cacah alus
 15 lombok rawit abang, cacah alus / giling kasar (sesuaikaké tingkat pedhes)
 1 batang sere geprek
 2 cm laos, geprek
 2 lembar godhong salam
 2 tomat abang, potong sabené dadi 5 pérangan
 2 batang daun bawang, rajang alus
 1 sendok makan gula jawa, sisir alus
 2 sendok makan kecap manis
 ½ sendok makan uyah

 Cara Ngolahe 
Enthog slenget digawe saka daging entok utawa bebek watara 1½ kilogram sing dipotong cilik-cilik, banjur digodhog nganggo banyu kurang luwih 1 nganti 2 liter nganti empuk lan ora amis. Sawisé empuk, daging ditiriské lan disimpen kalduné kanggo tambahan rasa. Bumbu halus kang awujud bawang merah, bawang putih, kemiri sangrai, jahe, lan merica digiling nganti alus, banjur ditumis nganti wangi lan mateng. Sabanjuré ditambahaké bawang merah cincang lan cabai rawit abang sing wis digiling kasar supaya ngetokaké rasa pedhes slenget sing nyengat ing ilat. Lebokaké uga serai lan lengkuas sing wis digeprek sarta godhong salam supaya ambuné luwih sedhep. Daging entok banjur dicemplungaké menyang tumisan bumbu, diaduk nganti rata lan diwènèhi sithik kaldu godhogan supaya ora garing. Tambahaké gula jawa, kecap manis, lan uyah manut rasa, banjur lebokaké tomat lan santan kental yèn diperlokaké supaya kuahé luwih gurih. Masak nganti bumbu nyerep lan kuah rada nyusut, pungkasané diwènèhi rajangan godhong bawang. Enthog slenget iki becik disajèkaké nalika isih anget amarga rasa pedhes lan gurihé luwih krasa lan nambah selera mangan.